เปิดรับฟังความเห็นประชาชนแก้ไขกม.ข้อมูลเครดิต
ธปท.เผยกคค.เปิดรับฟังความคิดเห็นจากประชาชนในการแก้ไขพรบ.ประกอบธุรกิจข้อมูลเครดิต (ฉบับที่ ..) พ.ศ...ไปจนถึง 2 ธ.ค.ปีนี้ หวังให้เกิดการใช้ข้อมูลเครดิตที่มีประสิทธิภาพมากขึ้น
29 ต.ค. 2565

ธปท.เผยกคค.เปิดรับฟังความคิดเห็นจากประชาชนในการแก้ไขพรบ.ประกอบธุรกิจข้อมูลเครดิต (ฉบับที่ ..) พ.ศ...ไปจนถึง 2 ธ.ค.ปีนี้ หวังให้เกิดการใช้ข้อมูลเครดิตที่มีประสิทธิภาพมากขึ้น 
ธนาคารแห่งประเทศไทย (ธปท.) รายงานการเปิดรับฟังความเห็นเกี่ยวกับการเสนอร่างพระราชบัญญัติการ (พรบ.)ประกอบธุรกิจข้อมูลเครดิต (ฉบับที่ ..) พ.ศ. .... ของคณะกรรมการคุ้มครองข้อมูลเครดิต (กคค.) ที่ผู้ว่าการ ธปท.เป็นประธาน  ใน 2 ประเด็น คือ 1.การอนุญาตให้ตัวกลางที่เกี่ยวเนื่องกับการให้สินเชื่อสามารถสมัครเป็นสมาชิกบริษัทข้อมูลเครดิต เนื่องจากเห็นว่าการกำหนดตัวกลาง (Platform) ที่เกี่ยวเนื่องกับการให้สินเชื่อที่วิเคราะห์สินเชื่อให้แก่ผู้ให้กู้ยืมหรือผู้ลงทุนในธุรกรรม เช่น การปล่อยกู้ระหว่างบุคคล (P2P Lending) หรือ คราวด์ฟันดิ้ง (Crowdfunding) ให้สามารถสมัครเป็นสมำชิกของบริษัทข้อมูลเครดิตได้ จะได้มีส่วนช่วยสนับสนุนธุรกิจเอสเอ็มอี  และธุรกิจที่ตั้งต้นใหม่( สตาร์ทอัพ) ให้สามารเข่าถึงแหล่งเงินทุนในระบบได้มากขึ้น และมีข้อมูลในระบบข้อมูลเครดิตมากขึ้น เพื่อมีส่วนให้การนำข้อมูลในระบบไปใช้อย่างมีประสิทธิภาพต่อไป
และ 2.การจัดเก็บข้อมูลของผู้ค้ำประกันสินเชื่อของลูกค้าของสมาชิก ซึ่งจะช่วยขยายขอบเขตการจัดเก็บข้อมูลเครดิตให้ครอบคลุมถึงข้อมูลของผู้ค้ำประกันสินเชื่อของลูกค้าสมาชิก โดยสมาชิกต้องนำส่งข้อมูลการค้ำประกันของผู้ค้ำประกันสินเชื่อของลูกค้าไปยังบริษัทข้อมูลเครดิต และต้องแจ้งให้ผู้ค้ำประกันทราบถึงข้อมูลที่นำส่ง ให้บริษัทข้อมูลเครดิตด้วย ส่วนการเปิดเผยข้อมูลบริษัทข้อมูลเครดิตจำทำได้เฉพาะกรณีข้อมูลการค้ำประกันสินเชื่อนั้นได้ให้ความยินยอมในการเปิดเผยข้อมูล เพื่อใช้ประกอบการขอสินเชื่อหรือขอออกบัตรเครดิตของตนกับสถาบันการเงินเท่านั้น  ซึ่งหวังว่าการเปิดข้อมูลดังกล่าจะช่วยให้ข้อมูลของลูกค้าในระบบข้อมูลเครดิตของบริษัทข้อมูลเครดิตแสดงได้ทั้งภาระสินเชื่อของตนและภาระการค้ำประกันสินเชื่อให้กับผู้อื่น ทำให้สามารถสะท้อนความเสี่ยงของลูกค้าสมาชิกได้มากยิ่งขึ้น เป็นประโยชน์ต่อสมาชิกในการวิเคราะห์สินเชื่อและการพิจารณาออกบัตรเครดิตได้มีประสิทธิภาพมากขึ้น
ทั้งนี้ กคค.จะเปิดโอกาสให้ประชาชนทั่วไปหรือผู้ที่สนใจสามารถร่วมแสดงความคิดเห็นเกี่ยวกับการเสนอขอแก้ไขกฎหมายดังกล่าวใน 2 ประเด็นนี้ได้ โดยกคค.จะนำผลจากการรับฟังความคิดเห็นดังกล่าวไปประกอบการพิจารณาแก้ไขกฎหมายต่อไป โดยจะเปิดรับฟังความคิดเห็นไปถึงวันที่ 2 ธ.ค.2559 นี้